 Xildhibaanadan oo kala ahaa Faarax Maxamuud Cabdule Cali Faarax-dheere iyo Xildhibaan Axmed Maxamed Diiriye Nacnac waxa ay sidan ka sheegeen mar ay warbaahinta kula hadlayeen xarunta goleyaasha Baarlamaanka, waxa ugu horrayn shirkaasi jaraaid ka hadlay xildhibaan Faarax Maxamuud waxaanu yidhi Sicir-bararku wuxuu marayaa halkii ugu danbeysay, maanta dadkii magaalada ee awalba dadka wax tarayey waxaa ku habsaday sicir-barar, dawladdu goaamo ayay ka soo saartay, goaamadiina may soconin, waxay ku socon waayeenna ma garanayno, goaamadii madaxweynaha Somaliland soo saaray ee laga soo saaray arrintan sicir-bararka waa in la dhaqan geliyaa oo ay socdaan, waxna way ka qaban lahaayeen, golaha wasiirrada ayaa u codeeyay, madaxweynaha ayaa digreeto ku soo saaray, markaa waa in ay socotaa, haddii dadka sicir-bararkan laga jabin waayana waxaa iman doonta waxa ka dhalan doona mushkilad caam ah. 